חברת מוצרי החשמל Phillips, חוזה ואף מתכננת את המטבח העתידני האמיתי, או כך לפחות נראה לי. מטבח הממזער את כמות האשפה שאנחנו מייצרים בפעילות היומיומית שלנו. המטבח הופך למעין מכונה ביולוגית המסננת, מעבדת וממחזרת את מה שאנחנו רואים ומחשיבים כפסולת כמשאב לייצור גז לכיריים, תאורה ועוד מכשירים. מזכיר לכם משהו? צריך, לפחות לילדי שנות ה70 כמונו.
"דוק" משתמש בזבל של מרטי לתדלק את הדלוראין – בסרט "חזרה לעתיד"
מדובר בטכנולוגיה מיקרוביאלית, (אם ניתן לקרוא לזה כך), אשר בבסיסה מונח השימוש באנרגיה הנוצרת ע"י האינטראקציה של חיידקים עם הסביבה האורגנית בה הם שרויים.
בנוסף למימד המיקרוביאלי, פתרונות האחסון ושמירת האוכל גם מתבססים על עקרונות "ירוקים", ומזכירים שיטות שימור עתיקות יותר. המזווה מעוצב לשמור "אוכל חי" טרי, בתהליכים טבעיים, כמו אחסון אוכל בכלי טרה קוטה, וגינת ירק (שגם מנצלת את הפסולת כקומפוסט) כחלק משולחן המזווה.
אי במטבח ביו- digester הוא המוקד מרכזי במערכת המיקרוביאלי במטבח. הוא מורכב מתא digester אשר ממיר מוצקי פסולת חדר האמבטיה ופסולת של ירקות לגז שמניע את סדרת המוצרים ופונקציות.
שולחן אוכל המשמש גם כמערכת אחסון המורכבת מסדרת מיכלי טרה קוטה כאשר בכל מיכל נוצרת טמפרטורה המתאימה לאחסון מזון מסוג מסוים.
ה Paternoster מפרק פסולת של אריזות פלסטיק . ומנצל את האנזימים רבי העוצמה וכוח הריקבון לייצר פטריות מאכל .
המטבח העתידני של פיליפס מציגה חדשנות ומקוריות עם חשיבה יצירתית לחיים ירוקים יותר, שכנראה תהיה הצורה בה נחיה בעתיד. מטבח החלומות שלנו בהחלט מתפקד כך, אך העיצוב חסר. המטבח של פיליפס עשוי מחומרים טבעיים, נחושת, ברזל יצוק, זכוכית, במבוק, ועץ ממוחזר, ולמרות המראה השרמנטי והקווים האסטטיים, אינו מותאם למראה המודרני והנקי, של מטבח החלומות שלי. More on that later.
הקידמה מפתיעה אותנו כל יום מחדש. מאז שכתבתי את המאמר הזה במקור יצרו והמציאו טכנולגיות חדשות ומרשימות ואני סבורה שבאחד הימים הלא רחוקים כל כך, יש מצב שלא נצרך מטבח. אולי חדר קטן, מזווה, קירור, אבל המושג של "מטבח" כפי שאנחנו מכירים אותו ישתנה. בנוסף, לא נשקיע הרבה כסף, זמן ומאמץ בעיצוב שלו כפי שנהוג היום, לפחות לאלו שמקומם הטבעי הוא בין הסירים (כמוני). חלל המטבח שהיום הוא הוא מרכז הבית יקבל אפיון חדש, ואולי אפילו יצא מהמרכז לשוליים ויהיה ממוקם מאחורי הקלעים, כפי שהיה נהוג פעם לפני עשרות שנים. למה אני אומרת זאת? – כי הטכנולוגיה של "סטאר טראק" ומדע בדיוני באמת בהישג ידינו. הנה לכם המצאה ישראלית חדשה בהשראת סטאר טראק, מכונה בגודל של מכונת קפה ביתית, המכינה מגוון ארוחות באמצעות קפסולות (המכילות את החומרים היבשים של המנה) תוך 30 שניות.